Meil
Eng Meil ass eng Moosseenheet fir Distanzen ze moossen. Et gëtt Landmeilen an nautesch Meilen: eng Landmeil sinn 1.609 Meter an eng nautesch Meil sinn 1.852 Meter.

Definitiounen 

Déi verschidde Meilen:

Statute mile:
 Déi International Meil ass fir gewéinlech gemengt wann ee vun enger Meil schwätzt. Dat si genee 1609,344 m. Dës Meil gëtt an Amerika a Groussbritannien nom Angloamerikanesche Mooss-System gebraucht.
 Eng U.S. survey mile huet zimmlech genee 1609.347 Meter. Déi Unitéit gëtt nëmmen an Amerika fir d'Landvermiessung gebraucht.
 Déi nautesch Meil huet genee 1852 m. Déi gëtt an der Navigatioun vu Fligeren a Schëffer gebraucht.
 Déi Réimesch Meil.
 Opgepasst, an Norwegen an a Schwede gëtt fir eng Distanz vun 10 Kilometer och Meil, mil gesot.

Geschicht 

Queesch duerch d'Geschicht ass de Begrëff Meil mat verschidden Definitioune gebraucht ginn.

Bei de Réimer war eng Meil ongeféier 1479 Meter. Eng réimesch Meil huet aus 1000 "Duebel-Schrëtt" bestanen, eeben zwéi Schrëtt vun engem Legionär. All "Duebel-Schrëtt" gouf Passus genannt, dat waren ongeféier 57,60 Zentimeter. Dat Wuert Meil kënnt vu mille passus (Méizuel milia passuum), dausend Schrëtt. Et waren och d'Réimer, déi laanscht hire Stroossen duerch ganz Europa, op d'mannst an hirem Imperium Romanum, ee Stee fir all Meil gestallt hunn, Meilesteng. De réimeschen Numm fir sou ee Steen, milliarium (Méizuel milliaria), ass och dacks benotzt ginn amplaz vu Meil.

An der Navigatioun ass meeschtens déi geographesch Meil benotzt ginn, definéiert als 1 Minutt vum Längtemeridian um Equator, ongeféier 1855 Meter.

Den Numm statute mile kënnt dohier, well d'Queen Elizabeth I. vun England am Joer 1593 mat engem statute, deen eisem "arrêté royal grand-ducal" gläicht, d'Längt vun enger Meil vu 5.000 op 5.280 Fouss geännert huet.

Och wann d'International Meil 1959 offiziell als Moosseenheet festgehale gouf, ass an Amerika dsurvey mile weiderhin am Gebrauch bliwwen, zum Beispill fir d'Kadasteren.
Et ass also eréischt zanter dem 1. Juli 1959, datt op der ganzer Welt 1 Meil déi selwecht Längt huet.

 Länner an hir Meilen 

Hei kritt dir eng Iddi, wéi ënnerschiddlech de Begrëff eng Meil ausgeluecht gëtt:

1 Meil (mil, miil, mijl, mila, mile, mille):
 zirka 1482 m – antikt Roum, mille passus,milliarium 1524 m – England (London Mile)
 1609,3426 m – (historesch statute mile an Groussbritannien bis 1. Juli 1959)
 1609,344 m - International Meil, statute mile 1820 m – Italien
 1852 m – Nautesch Meil, Seemeil'''
 1852,3 m – eng Meridianminutt 1853,181 m – Tierkei
 1855,4 m – eng Equatorminutt zirka 1900 m – arabesch Meil
 2065 m – Portugal
 2470 m – Sardinien, Piemont
 2622 m – Schottland
 2880 m – Irland
 3780 m – Flanderen
 4808 m – Schwäiz
 5532,5 m – Preisen (Landmeile)
 6277 m – Lëtzebuerg
 6280 m – Belsch
 6797 m – Sachsen (Landvermessermeile)
 7400 m – Holland
 7409 m – véier Meridianminutten 7419 m – Hannover
 7420 m – Braunschweig
 7420,4 m – Bayern
 7420,439 m – geographesch Meil 7421,6 m – véier Equatorminutten 7450 m – Hohenzollern, Württemberg
 7480 m – Béimen
 7500 m – Sachsen (kleine / neue Postmeile 1840)
 7530 m – Hamburg (Deutsche Landmeile)
 7532,48 m – Preisen
 7532,5 m – Dänemark (Ole Rømer)
 7586 m – Éisträich (Postmeile)
 7850 m – Rumänien
 8800 m – Schleswig-Holstein
 8888,89 m – Baden
 9062 m – Sachsen (mittlere Postmeile, 1722)
 9200 m – Kurfürstentum Hessen
 9261,4 m – fënnef Meridianminutten 9277 m – fënnef Equatorminutten 10670 m – Finnland
 10692 m – Schweden (mil)
 11113,7 m – sechs Meridianminutten 11132,4 m – sechs Equatorminutten 11299 m – Norwegen (miil)

Änlech Unitéiten:
 1067 m – Russland (Werst)
 4450 m – Frankräich (lieue commune'', zum Beispill 20 000 Lieues sous la mer)
Legua:
 5200 m – Bolivien
 5500 m – Portugal
 5510 m – Ecuador
 5570 m – Spuenien, Chile
 5600 m – Brasilien

Um Spaweck 
 NIST General Tables of Units of Measurement

Längteneenheeten